cyanic-selkie/wikianc huggingface dataset:
Ժողովրդակարգում
Նկարագրությունը
Օրինակ Flickr կայքը հնարավորություն է տալիս շատ լուսանկարներ պահել, որոնք հասանելի են բոլորին։ Դասակարգումը կատարվում է ոչ թե նավանացանկի միջոցով, այլ տվյալ լուսանկարին մեկ կամ բազմաթիվ բանալի բառեր տալով։ Բանալի բառերի օգնությամբ անդամները կարող են նույն թեմայով նկարներ կիսել և փոխանակությունների համայնք ստեղծել։ Բացի այդ յուրաքանչյուր անդամ կարող է լուսանկարների տակ մեկնաբանություններ թողնել։ Մեկ մարդու բանալի բառերի ամբողջությունը կարելի է տեսնել բանալի բառերի ամպերի միջոցով։ Այս ձևը հնարավորություն է տալիս կարծիք կազմել մեկ մարդու կամ խմբի հետաքրքրությունների մասին։ Կիսելու զգացումը բարձրացնելու նպատակով՝ անդամները կարող են կիսել իրենց լուսանկարները Creative Commons-ի լիցենզիաներից մեկի հիման վրա՝ դրանք թվային արտադրության ծրագրերում, ինչպես օրինակ վեբ կայքը, վերօգտագործելի դարձնելով (եթե լիցենզիան թույլ է տալիս)։
Պրոկոֆի Ջափարիձե
Պրոկոֆի Ապրասիոնովիչ Ջափարիձե (Прокофий Апрасионович Джапаридзе, პროკოფი აპრასიონის ძე ჯაფარიძე, կուսակցական ծածկանունը՝ Ալյոշա, հունվարի 3(15), 1880 - սեպտեմբերի 20, 1918), կոմունիստական հեղափոխական գործիչ, Ադրբեջանում խորհրդային իշխանության հաստատման ղեկավարներից։ Կոմունիստական կուսակցության անդամ 1898 թվականից։
Ժողովրդակարգում
Նկարագրությունը
Ֆոլկսոնոմիան սահմանվում է որպես ինտերնետ օգտագործողների միջև տարբեր կապեր կիսելու գործողություն։ Ինտերնետ օգտագործողները կարող են իրենց ուզած ձևով դասակարգել բանալի բառերի միջոցով։ Այն նշաններից կազմված մի ամբողջական անվանացանկ է, որը հնարավորություն է տալիս սիրելի բաները կիսել այլ ինտերնետ օգտագործողների հետ։ Ստեղծելով իր սեփական թղթապանակը՝ օգտագործողը կարող է ցանցում ձայնագրել այն տեղեկատվությունը, որը նա ցանկանում է տարածել, ինչպես նաև իր սիրելի կապերը, ինչ-որ նկարագրություններ, նշումներ և բանալի բառեր։ Դա համաշխարհային հաղորդակցության մի միջոց է, քանի որ ինտերնետին միացած բոլոր մարդիկ կարող են միմյանց հետ կապի մեջ մտնել և օգտվել այդ տեղեկատվությունից։
Պրոկոֆի Ջափարիձե
Կենսագրություն
Ծնվել է Շարդոմետի գյուղում (այժմ՝ ՎՀ Ռաճա-Լեչխում և Քվեմո Սվանեթի մարզ), կալվածատիրոջ ընտանիքում։ Հայրը մահացել է վաղ հասակում։ Սովորել է Թիֆլիսի Ալեքսանդրյան ուսուցչական ինստիտուտում (1896-1900)։
1900 թվականի օգոստոսին մասնակցել է Թիֆլիսի բանվորների մայովկայի և երկաթուղայինների գործադուլի կազմակերպմանը, որի համար հեռացվել է ինստիտուտիցից, 11 ամիս բանտարկվել և արտաքսվել է Քութայիսի նահանգ։
1901-1904 թվականին եղել է ՌՍԴԲԿ Իմերեթա-Մեգրելական և Կովկասյան միութենական կոմիտեների անդամ։ 1904 թվականի օգոստոսից հեղափոխական աշխատանք է տարել Բաքվի նավթագործ բանվորների շրջանում, ընտրվել ՌՍԴԲԿ Բաքվի կոմիտեի կազմում, ղեկավարել 1904 թվականի դեկտեմբերի Բաքվի համընդհանուր գործադուլը։
Քաղաքական գործունեություն
Բաքվի կուսակցական կազմակերպությունից եղել է ՌՍԴԲԿ 3-րդ համագումարի (1905) պատգամավոր։ 1906-1908 թվականին մասնակցել է բոլշևիկյան «Բակինսկի ռաբոչի» («Бакинский рабочий»), «Պրիզիվ» («Призыв»), «Կոչ Դևեթ», «Գուդոկ» («Гудок»), «Վոլնա» («Волна») թերթերի ու ամսագրերի հրատարակմանը։
1906-1909 թվականին եղել է նավթարդյունաբերական բանվորների միության վարչության քարտուղարը, արդյունաբերողների հետ կոլեկտիվ պայմանագիր կնքելու համար պայքարի կազմակերպիչը։ Կուսակցական աշխատանք է տարել Դոնի Ռոստովում և Կուբանի երկրամասում։ 1911 թվականին ձերբակալվել Է, 3 տարով արտաքսվել Վելիկի Ուստյուգ։
Ժողովրդակարգում
Նկարագրությունը
Ֆոլկսոնոմիան իրականում նախընտրությունների սոցիալական մեծ փաթեթ է նշումներով և վեբ կայքերի պես (նշաններ)։ Այն որոնման գործիք է, որը կազմված է ուրիշների էջանիշերից, որոնք ինտերնետ օգտագործողներին հնարավորություն են տալիս իրար մեջ տեղեկատվություն փոխանակել։ Դա մի միջոց է ստեղծելու, անվճար կիսելու և հասարակական դարձնելու այն, ինչ կարևոր է։ Օրինակ, ուսումնառության շրջանակներում նույնպես հնարավոր է տեղեկատվություն փոխանակել՝ ներառելով ուսումնառության իրավիճակների բազմազանություն։
Պրոկոֆի Ջափարիձե
Քաղաքական գործունեություն
1914 թվականի հունիսից աշխատել է Թիֆլիսի բոլշևիկյան կազմակեր պությունում։ 1915 թվականին նորից է ձերբակալվել և աքսորվել Ենիսեյի նահանգի Կամենկա գյուղը, որտեղից շուտով փախել է Թիֆլիս։ Բարաթով կեղծանունով Տրապիզոնում հեղափոխական աշխատանք է տարել ռուս, բանակի զինվորների շրջանում։
Ժողովրդակարգում
Ֆոլկսոնոմիայի բնութագրող հատկանիշները
Ֆոլկսոնոմիան հսկվող բառապաշարի կարիք ունի։ Հսկվող բառապաշարը տերմինների հաստատված ցուցակ է, որն օգտագործվում է ինդեքսացիայի և փաստաթղթային որոնման ժամանակ
Պրոկոֆի Ջափարիձե
Քաղաքական գործունեություն
1917 թվականի Փետրվարյան հեղափոխությունից հետո եկել է Բաքու և ընտրվել ՌՍԴԲԿ Բաքվի կոմիտեի անդամ։ Ստեփան Շահումյանի, Նարիման Նարիմանովի, Մեշադի Ազիզբեկովի, Իվան Ֆիոլետովի և մյուսների հետ գլխավորել է Բաքվում սոցիալիստական կարգերի հաստատման համար։ Բաքվի կուսակցական կազմակերպությունից մասնակցել է ՌՍԴԲԿ 6-րդ համագումարին (1917 թվականի օգոստոս), ընտրվել ՌՍԴԲԿ ԿԿ անդամության թեկնածու։
1918 թվականի հունվարից՝ Բաքվի խորհրդի գործադիր կոմիտեի նախագահ, մարտին մտել է մուսավաթական ապստամբության պաշտպանության կոմիտեի մեջ։ 1918 թվականի ապրիլից միաժամանակ՝ Բաքվի ժողկոմխորհի ներքին գործերի կոմիսար, հունիսից՝ պարենավորման կոմիսար։ Բաքվում խորհրդային իշխանության ժամանակավոր անկումից հետո 1918 թվականի հուլիսի 31-ին ձերբակալվել Է։
Ժողովրդակարգում
Մեթոդաբանական օգտակարություն
Բանալի բառերի տարբերակման տեսանկյունից կարող է դժվար լինել տեղեկատվություն գտնելը, սակայն ավելի հեշտ է խորացնել նույն թեմայի շուրջ որոնումները կամ գիտելիքները։
Պրոկոֆի Ջափարիձե
Քաղաքական գործունեություն
Գնդակահարվել է 1918 թվականի սեպտեմբերի լույս 20-ի գիշերը Բաքվի 26 կոմիսարների թվում՝ Էս-Էռների և անգլիացի ինտերվենտների կողմից, Ախչա-Կումայի ավազուտներում։
Ժողովրդակարգում
Ֆոլկսոնոմիա կիրառող կայքերը
Որոշ կայքեր աշխատում են ըստ դասակարգման այս համակարգի՝
Պրոկոֆի Ջափարիձե
Ծանոթագրություններ
Կատեգորիա:Պետական գործիչներ Կատեգորիա:Մահապատժի ենթարկված քաղաքական գործիչներ Կատեգորիա:ԽՄԿԿ անդամներ Կատեգորիա:Ադրբեջանի քաղաքական գործիչներ Կատեգորիա:Կուսակցական գործիչներ Կատեգորիա:Կեղծանուններ
Ժողովրդակարգում
Ֆոլկսոնոմիա կիրառող կայքերը
Կատեգորիա:Դասակարգում Կատեգորիա:Համացանցային տերմինաբանություն
Արթուր Բերզինշ
Արթուր Բերզինշ (լատիշերեն՝ Artūrs Bērziņš, ), լատիշ ժամանակակից նկարիչ, երաժիշտ, որի աշխատանքներին բնորոշ են նեոսիմվոլիստական ոճը, թվայնացված արվեստի (digital art) տարրերի կիրառումը։
Կենսագրություն
Արթուր Բերզինշը ծնվել է 1983 թվականի ապրիլի 20-ին, Լատվիայի մայրաքաղաք Ռիգայում։ 2005 թվականին ընդունվել է արվեստի լատվիական ակադեմիայի Visual դիտողական հաղորդակցության բաժանմունքը, որտեղ 2009-ին ստացել է բակալավրի, երեք տարի անց՝ մագիտրոսի աստիճան։ 2010 թվականին Weirdworm.com կայքէջը նրան ներառել է վերջին հարյուրամյակի արտասովոր արվեստի թոփ 10 ներկայացուցիչների ցանկում ։
2011 թվականին Բերզինշն անդամագրվել է Լատվիայի նկարիչների միությանը ։
2001 թվականից սկսած՝ նա մասնակցել է ավելի քան հիսուն ցուցահանդեսների։ 2014-ին նրա Milk («Կաթ») նկարը ընդգրկվել է Լուչիանո Բենետոնի (Luciano Benetton) արվեստի գործերի "Imago Mundi" («Աշխարհի պատկեր») հավաքածուի մեջ ։
Նկարազարդումներ
1998 թվականից Բերզինշը զբաղվում է երաժշտական խտասկավառակների տուփերի պատկերազարդումներով, գրքերի նկարազարդումներով։ 2015 թվականին նրա պատկերազարդմամբ է թողարկվել անգլիական «Cradle of Filth» («Հավատի օրրան») երաժշտախմբի «Hammer of the Witches» («Վհուկների մուրճը») ալբոմը։ Նա նկարազարդել է նաև Սթիվեն Քինգի, Նիլ Գեյմանի, Թերրի Պրաչետի , Ուրսուլա լը Գուինի , Պատրիկ Ռոտֆուսի  , Գրեգորի Դեյվիդ Ռոբերթսի և այլ հեղինակների գրքերի լատվիական հրատարակությունները։
Արվեստի քննադատները բարձր են գնահատում Արթուր Բերզինշի արվեստը և դրվատանքով են արտահայտվում նրա աշխատանքների չափազանց տպավորիչ ու միանգամայն ինքնատիպ ոճի մասին ։
Արտաքին հղումներ
Կատեգորիա:Լատիշ արվեստագետներ Կատեգորիա:Լատիշ երաժիշտներ Կատեգորիա:Լատիշ նկարիչներ
Ֆլորա (նկար, Ռեմբրանդ)
«Ֆլորա» կամ «Հենդրիկիե Ստոֆելսը Ֆլորայի կերպարով», 1654 թվականին Ռեմբրանդտի վրձնած նկարներից։ Ներկայումս գտնվում է Մետրոպոլիտեն թանգարանի հավաքածուում, որտեղ հայտնվել է ամերիկյան արդյունաբերական գործիչ Քոլլիս Փոթթեր Հանթինգտոնի կտակի համաձայն, 1926 թվականին։
Կերպարի համար որպես բնորդ հավանաբար ծառայել է Հենդրիկիե Ստոֆելսը՝ Ռեմբրանդտի մոդելն ու կողակիցը։ Ավելի վաղ նկարիչը ստեղծել էր ծաղիկների, գարնան և վայրի մրգերի աստվածուհու՝ Ֆլորայի մի քանի պատկերներ, որտեղ նրա կերպարը մարմնավորում էր նկարչի կինը՝ Սասկիա վան Էյլեբյուրգը (1612-1642)։ Հերոսուհին՝ լայն սպիտակ վերնաշապկով, դեղին շրջազգեստով և գլխարկով, զարդարված բալի ճյուղերով, իր ձեռքի տակ ունի ծաղկաթերթեր, որոնք նա ցրում է իր աջ ձեռքով ։ Ռեմբրանդտի ավելի ուշ շրջանի «Ֆլորան» նկարված է մոտ 1654 թվականին՝ կնոջ մահից 12 տարի անց, բայց դիմագծերը հիշեցնում են Սասկիային ։
Ի տարբերություն ֆլամանդացի շատ նկարիչների` Ռեմբրանդտը երբեք չի ուղևորվել Իտալիա, այնուամենայնիվ, իտալացի վարպետների աշխատանքները նրա վրա էական ազդեցություն են ունեցել։ Այս պատկերում (մասնավորապես գարնան աստվածուհի Ֆլորայի կերպարում) արտացոլվում է 16-րդ դարի վենետիկյան վարպետ Տիցիանի ազդեցությունը ։ Այնուամենայնիվ, մռայլ երփնագիրն ու հատու վրձնահարվածները ճշգրիտ կերպով փոխանցում են Ռեմբրանդտի ոճը ։ Ֆլորայի պատկերը սերտորեն կապված է «Արկադիական հովիվներ» թեմայի հետ, որը լայն տարածում էր ստացել 1630-ականներին։ 1654 թվականի աշխատանքը կարելի է բնութագրել որպես այն պատկերի ավելի հասուն կրկնություն, որը Ռեմբրանդտին գրավեց Սասկիա վան Էյլեբյուրգի հետ իր ամուսնության ընթացքում, երբ նա ընդամենը քսան տարեկան էր («Սասկիան Ֆլորայի պատկերով») ։
Վենետիկյան արվեստի ժառանգությունը այս նկարում իրականության տեսանկյունից արտացոլված է այնպես, ինչպես նկարչի վերաբերմունքը՝ աստվածուհու երևակայական կերպարի նկատմամբ։ Առասպելական կնոջ կերպարը ստեղծված է զգայական և հուզական անմիջականությամբ՝ փոխանցելով նկարչի սուբյեկտիվ փորձը ։ Ի տարբերություն Ֆլորայի՝ ռեմբրանդյան այլ պատկերների՝ մեխակը այս նկարում երևում է վարդերի փոխարեն։ Մյուս ծաղիկների նման մեխակը կարող էր լինել Ֆլորայի խորհրդանիշ, բայց միևնույն ժամանակ այն ունի հավելյալ խորհրդանշականություն։ Արվեստում և գրականության մեջ այն սիրո և ամուսնության խորհրդանիշ էր ։ Ֆլորայի այս պատկերում նաև արտացոլվում է վերածննդի ավանդույթը` պատկերելով գարնան հանդերձով աստվածուհուն, որը ծաղիկներ էր ցրում հագուստի ծայրերից ։
Ժամանակի ընթացքում նկարը մաշվել, մեծապես վնասվել է։ Դա հատկապես ակնհայտ է հերոսուհու կրծքի և թևքի վրա գտնվող հետքերից ։ Ֆոնի վրա ներկի շերտը բավականին բարակ է, որի մասին գրել է արվեստաբան քննադատ Բոդեն 1901 թվականին։ Վերավրձնված շերտը հեռացվել է 1970-ական թվականներին։ Պատի պատկերը,(ենթադրաբար ի սկզբանե ստեղծված տարբեր հյուսվածքներով և լուսավորող էֆեկտներով) այժմ դարձել է շատ մշուշոտ և մութ ։ Շապկի ծավալուն թևքերը ժամանակի ընթացքում կորցրել են օդեղենությունը և ներկերի մեծ մասը։ Նկարը զննելիս կարելի է պատկերացում կազմել, թե՛ ի սկզբանե վերնաշապիկի, փեշի և գոգնոցի ծավալների ու հոսող ձևերի, թե՛ մոդելի` ձեռքերով ստեղծված տարածական էֆեկտի մասին, որը ձգված էր դեպի հանդիսատեսը ։
Ծանոթագրություններ
Կատեգորիա:Նկարներ Կատեգորիա:Ռեմբրանդտի նկարներ Կատեգորիա:1654 նկարներ Կատեգորիա:Մետրոպոլիտեն թանգարանի նկարներ Կատեգորիա:Նիդերլանդների արվեստ Կատեգորիա:Կանանց դիմապատկերներ
Ռենատո Աուգուստո
Ռենատո Աուգուստո (Renato Augusto, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս չինական Բեյցզին Գոանի և Բրազիլիայի ազգային հավաքականի կազմում։ Խաղում է կենտրոնական կիսապաշտպանի դիրքում ։
Ֆլամենգո
Աուգուստոն Ֆլամենգոյի ակադեմիայի սան է ։ Իր դեբյուտը Սերիա A-ում նշեց 2006 թվականի օգոստոսի 5-ին՝ Գոյասի դեմ խաղում ։ Իր առաջին գոլը խփեց 2007 թվականի մայիսի 3-ին՝ Պալմեյրասի դեմ խաղում ։ Ֆլամենգոյի կազմում Աուգուստոն անցկացրեց 89 հանդիպում՝ դառնալով 8 գոլի հեղինակ։
Բայեր Լևերկուզեն
Իր դեբյուտը եվրոպական առաջնություններում Աուգուստոն նշեց 2010 թվականի օգոստոսի 19-ին՝ Եվրոպայի Լիգայի որակավորման փլեյ օֆֆ փուլի Տավրիայի դեմ խաղում ։ 2010 թվականի դեկտեմբերի 11-ին նա դուբլ ձևակերպեց Համբուրգի դեմ խաղում՝ օգնելով իր թիմին հաղթել 2-4 հաշվով ։ 2010-11 մրցաշրջանում Բայերը Աուգուստոյի հետ զբաղեցրեց 2-րդ հորիզոնականը Բունդեսլիգայում՝ զիջելով միայն Դորտմունդի Բորուսիային ։ Չեմպիոնների Լիգայում առաջին հանդիպումը անցկացրեց 2011 թվականի սեպտեմբերի 13-ին՝ Չելսիի դեմ խաղում ։ Բայերի կազմում Աուգուստոն անցկացրեց 4․5 մրցաշրջան՝ մասնակցելով 126 հանդիպման և դառնալով 12 գոլի ու 27 գոլային փոխանցման հեղինակ։
Կորինտիանս
2012 թվականի դեկտեմբերի 20-ին Աուգուստոն տեղափոխվեց Կորինտիանս 3․5 միլիոն եվրոյի դիմաց ։ Իր դեբյուտը Կորինտիանսի կազմում նշեց 2013 թվականի հունվարի 27-ին՝ Միրասոլի դեմ խաղում ։ Իր առաջին գոլը խփեց մարտի 17-ին՝ Ունիան Բարբարենսեի դեմ խաղում ։ 2013 թվականին Աուգուստոն Կորինտիանսի հետ հաղթեց Ռեկոպա Սուդամերիկանան՝ եզրափակչի Սան Պաուլուի դեմ առաջին խաղում դառնալով գոլի հեղինակ ։
2015 թվականի հոկտեմբերի 18-ին՝ Ատլետիկո Պարանաենսեի դեմ խաղում Աուգուստոն դարձավ դուբլի և գոլային փոխանցման հեղինակ՝ օգնելով իր թիմին հաղթել 1-4 հաշվով ։ 2015 թվականին Կորինտիանսը հաղթեց Սերիա A-ն, իսկ Աուգուստոն ճանաչվեց առաջնության լավագույն ֆուտբոլիստ ։ Ակումբի կազմում բրազիլացին անցկացրեց 126 հանդիպում՝ դառնալով 14 գոլի հեղինակ։
Բեյցզին Գոան
2016 թվականի հունվարի 6-ին Աուգուստոն տեղափոխվեց չինական Բեյցզին Գոան 8 միլիոն եվրոյի դիմաց ։ Իր դեբյուտը նշեց մարտի 16-ին՝ Տիանցզին Տեդայի դեմ խաղում ։ Իր առաջին գոլը խփեց ապրիլի 17-ին՝ Խանչժոու Գրինթաունի դեմ խաղում ։ 2017 թվականի նոյեմբերին նա երկարաձգեց իր պայմանագիրը ակումբի հետ 4 տարով ։
Միջազգային կարիերա
Իր դեբյուտը Բրազիլիայի ազգային հավաքականի կազմում Աուգուստոն նշեց 2011 թվականի փետրվարի 9-ին՝ Ֆրանսիայի դեմ ընկերական խաղում ։ Իր առաջին գոլը խփեց 2015 թվականի նոյեմբերի 18-ին՝ Պերուի դեմ խաղում ։ Աուգուստոն մասնակցեց 2016 թվականի Կոպա Ամերիկային՝ Հայիթիի դեմ խաղում դառնալով դուբլի հեղինակ, սակայն Բրազիլիան դուրս մնաց խմբային փուլից։
2016 թվականին Աուգուստոն մասնակցեց ամառային օլիմպիական խաղերին՝ թիմի մեկնարկային կազմում խաղադաշտ դուրս գալով առաջնության բոլոր խաղերում և օգնելով իր թիմին նվաճել ոսկե մեդալ՝ եզրափակչում հետխաղյա 11-մետրանոցների հարվածաշարում պարտության մատնելով Գերմանիային ։
2018 թվականի մայիսին Աուգուստոն ընդգրկվեց 2018 թվականի աշխարհի առաջնության համար Բրազիլիայի հավաքականի 23-հոգանոց թիմում ։
Ակումբային վիճակագրություն
2018 թավկանի մայիսի 26-ի դրությամբ
Միջազգային վիճակագրություն
2018 թավկանի մայիսի 26-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Բրազիլացի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Ֆլամենգոյի ֆուտբոլիստներ Կատեգորիա:Բայեր Լևերկուզենի ֆուտբոլիստներ Կատեգորիա:Կորինտիանսի ֆուտբոլիստներ Կատեգորիա:Բեյցզին Գուանի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:2016 թվականի Ամառային օլիմպիական խաղերի չեմպիոններ
Տասուլո
Տասուլո (Tassullo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 1756 մարդ, բնակաչության խտությունը՝ 135 մարդ/կմ²։ Զբաղեցնում է 13 կմ²։ Փոստային ինդեքս՝ 38010, հեռախոսային կոդ՝(+39) 0463 ։
Ծանոթագրություններ
Կատեգորիա:Իտալիայի բնակավայրեր
(876) Սքոթ
(876) Սքոթ (Scott), աստերոիդ աստերոիդների հիմնական գոտում։ Հայտնաբերվել է 1917 թվականի հունիսի 20-ին Յոհան Պալիսայի կողմից Վիեննայում ։
Սքոթ աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Էոսի ընտանիքի աստերոիդներ Կատեգորիա:1917 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Breda Model 35
'''20 mm/65 Mod. 1935/1939/1940''', 20 միլիմետրանոց ավտոմատ զենիթային հրետանային հրանոթ, որը մշակվել է Իտալիայում Breda ընկերության ուժերով։ Այն դարձել է 13,2 մմ գնդացիր Breda Mod-ի նախագծման զարգացումը։ Ունեցել է երեք հիմնական փոփոխություններ, որոնք հիմնականում տարբերվել են հրետանային կայանքի կառուցվածքով։ Նախատեսված էր Իտալիայի թագավորական ռազմածովային ուժերի համար։ Այն տեղադրվել է իտալական ռազմանավերի բազմաթիվ տեսակների վրա՝ հանդիսանալով Երկրորդ համաշխարհային պատերազմում նավատորմի մերձավոր հակաօդային պաշտպանության միջոց։ Ունեցել է նաև ցամաքային տարբերակ։
Օգտագործվել է 20 մմ/70 Scotti Mod զենքի հետ միասին։ 1939/1941, արտադրության Scotti ընկերության, որն ուներ մոտ հատկանիշներ և օգտագործում էր նույն 20×138 մմ B զինամթերքները և սարքավորումները։
Նախագծի գնահատում
Երկրորդ համաշխարհային պատերազմի ընթացքում բացահայտվել է 20-25 մմ տրամաչափի զենիթային ավտոմատ հրանոթների հրաձգության ցածր արդյունավետությունը։ Փոքր տրամաչափի արկերի հարվածող գործողությունը չափազանց աննշան էր, որպեսզի խփեր հարձակողական ինքնաթիռը, իսկ այդ ժամանակվա ինքնաձիգների արագությունը չէր ապահովում կրակի պահանջվող խտությունը։ Հրաձգության հեռահարությունը թույլ էր տալիս ավիացիան գնդակոծել միայն մոտ տարածությունում, հաճախ այն բանից հետո, երբ ինքնաթիռներն արդեն կիրառել են իրենց զենքը։ Արդեն 1943 թվականին մեկ զենիթային ինքնաձիգն անօգուտ միջոց էր ճանաչվել ։
Գրականություն
Կատեգորիա:Թնդանոթ
Միջերկրականը արծաթանման (նկար)
Միջերկրականը արծաթանման, Վարդան Մախոխյանի ծովանկարներից, որում նկարիչը ուշադրության է արժանացրել ծովի յուրահատուկ կոլորիտը։
Նկարագրություն
Ծովը նկարչի կողմից պատկերված է լայն ընդգրկումով` տարբեր հատվածներում ստեղծելով ալիքների բազմատեսակ շարժումներ։ Նկարում մի տեղ ալիքը մեջքը ուռեցրած` ալիքների շեղջի վրա է գրոհում, մի ուրիշ տեղ` զորությունը կորցրած փուլ է գալիս։ Երրորդում այն, ժայռի ստորոտում ուժեղ բախումից խորտակված, բյուրավոր ցայտերով վեր շպրտված, ափի մոտ ուժասպառ եղած, թավալվում է` կազմելով ժանեկանման փրփուրներ։ Մեկ ուրիշ հատվածում ալիքը փոս է ընկած և ծույլ-ծույլ տարուբերվում է։
Մախոխյանի ծովանկարների յուրահատկությունը այն է, որ նա, պատկերելով ծովը այլակերպությունների պահին, երբեք աչքաթող չի արել ջրի նյութական հատկությունը, թափանցիկությունը, անորոշությունը, շարժման արագընթացությունը և այլն։
Ջուրը նրա գործերում ներկայացվում է գեղանկարչական իր բազմերանգությամբ և երբեք չի վերածվում դեկորային գեղեցկության։ Կամիլ Մոկլերը, նկատելով Մախոխյանի այդ առավելությունը, նրան համեմատում է եվրոպացի նկարիչների հետ` առավելություն տալով հայ նկարչին ։
Քննադատների արձագանքները
Կամիլ Մոկլերը գրել է.
Մեկ ուրիշ քննադատ ավելի պատկերավորությամբ է հաստատում Մախոխյանի ծովանկարների ռեալիստական հատկությունները։
Նայջել Ֆիլիփս
Նայջել Ջեյմս Ֆիլիփս (Nigel James Phillips, ), բրիտանացի դիվանագետ, Թագավորական ռազմաօդային ուժերի նախկին սպա, Ֆոլկլենդյան կղզիների նահանգապետ և Հարավային Ջորջիա և Հարավային Սանդվիչյան կղզիների հանձնակատար  ։
Կարիերա
Ֆիլիփսը միացավ Թագավորական ռազմաօդային ուժերին 1984 թվականին և շարունակեց ծառայել տարբեր պաշտոններում՝ հասնելով ռազմաօդային ուժերի հրամանատարի կոչմանը ։ 1993-1997 թվականներին նա սովորել է Դարհեմի համալսարանում, ստացել է բիզնեսի կառավարման մագիստրոսի կոչում, իսկ 2001 թվականին՝ պաշտպանական հետազոտությունների, ռազմական, քաղաքական և միջազգային հարցերով մագիստրոսի կոչում Լոնդոնի Քինգս քոլեջում, որտեղ ստացել է կորմորանի կրթաթոշակ ։ Ծառայության է անցել Միացյալ Թագավորության պաշտպանության նախարարության կապի գործակալությունում՝ որպես շտաբի ավագ սպա։ 2003 թվականին նշանակվել է Ստոկհոլմում Բրիտանական դեսպանատան ռազմական կցորդ ։
2012 թվականին Օքսֆորդշիրի ռազմական ակադեմիայում անցել է ռուսաց լեզվի ուսուցում, իսկ 2014 թվականին նշանակվել է Պաշտպանության նախարարությանը կից Ռուսաստանի և համաեվրոպական քաղաքականության ռազմավարական հետազոտությունների բաժնի պետ։ 2013 թվականին Ելիսաբեթ Երկրորդ թագուհին Ֆիլիփսին պարգևատրել է Բրիտանական կայսրության շքանշանով ։ 2016 թվականին Ֆիլիփսը դարձել է Պաշտպանության նախարարությանը կից Բրյուսելում Եվրոպական միությունում Նորին Մեծության մշտական ներկայացուցչի ռազմական ներկայացուցչի տեղակալ ։
2017 թվականի հունիսին Միացյալ Թագավորության արտաքին գործերի նախարարությունը հայտարարեց, որ Ֆիլիփսը նշանակվել է Ֆոլկլենդյան կղզիների նոր նահանգապետ և Հարավային Վրաստանի և Հարավային Սանդվիչյան կղզիների հանձնակատար 2017 թվականի սեպտեմբերի 12-ին՝ այդ պաշտոնում փոխարինելով Քոլին Ռոբերթսին ։
Նախշերի ճանաչում
Նախշերի ճանաչումը (Pattern recognition) տվյալների օրինաչափությունների ավտոմատացված ճանաչումն է։ Այն ենթադրում է զարգացումներ  ճանաչողական ոլորտներում, ինչպիսիք են համակարգչային տեսողությունը, պատկերների մշակումը, տեքստի և փաստաթղթերի վերլուծությունը և նյարդային ցանցերը։ Այն սերտորեն նման է մեքենայական ուսուցմանը, ինչպես նաև կիրառումներ է ունենում արագ զարգացող ոլորտներում ։
Այս հոդվածում շեշտը դրվում է մեքենայական ուսուցման մոտեցումների վրա, որոնք վերաբերում են օրինաչափությունների ճանաչմանը։ Նախագծի ճանաչման համակարգերը շատ դեպքերում վերապատրաստվում են պիտակավորված «վերապատրաստման» տվյալների վրա բայց երբ պիտակավորված տվյալներ չկան, այլ ալգորիթմներ կարող են օգտագործվել նախկինում անհայտ օրինաչափությունները հայտնաբերելու համար ։ Մեքենայական ուսումը խիստ կապված է օրինաչափությունների ճանաչման հետ և բխում է արհեստական ինտելեկտից։ KDD- ն և տվյալների հանքարդյունաբերությունն ավելի մեծ ուշադրություն են դարձնում չստուգված մեթոդների և բիզնեսի օգտագործման ավելի ուժեղ կապի վրա:Նախագծի ճանաչումը ավելի շատ կենտրոնանում է ազդանշանի վրա և հաշվի է առնում ձեռքբերումն ու ազդանշանի մշակումը։ Այն ծագել է ինժեներական ոլորտում, և տերմինը տարածված է համակարգչային տեսողության համատեքստում. Առաջատար համակարգչային տեսլականի խորհրդաժողովը կոչվում է Computer Vision- ի և օրինաչափությունների ճանաչման գիտաժողով։ Նմուշների ճանաչման դեպքում կարող է լինել ավելի մեծ հետաքրքրություն ձևաչափի ձևակերպման, բացատրման և պատկերացման համար, մինչդեռ մեքենայական ուսուցումը ավանդաբար կենտրոնանում է ճանաչման մակարդակի առավելագույնի հասցման վրա։ Մեքենայական ուսուցման մեջ օրինաչափության ճանաչումը տվյալ պիտակի նշանակումն է տվյալ մուտքային արժեքին։ Վիճակագրության մեջ, 1936 թ.-ին նույն նպատակի համար ներկայացվել է խտրական վերլուծություն։ Դիզայնի ճանաչման օրինակ է դասակարգումը, որը փորձում է յուրաքանչյուր մուտքային արժեքը վերագրել տվյալ դասի խմբիներից մեկին (օրինակ ՝ որոշել, թե տվյալ էլ. Փոստը «սպամ» է)։ կամ «ոչ սպամ») ։ Այնուամենայնիվ, օրինաչափությունների ճանաչումը ավելի ընդհանուր խնդիր է, որը ներառում է նաև արտադրանքի այլ տեսակներ։ Այլ օրինակներ են ՝ ռեգրեսիան, որը յուրաքանչյուր մուտքագրմանը տալիս է իրական գնահատված ելք:Նախագծի ճանաչման ալգորիթմները, ընդհանուր առմամբ, նպատակ ունեն տրամադրել ողջամիտ պատասխան բոլոր հնարավոր մուտքերի համար և կատարել մուտքերի «ամենայն հավանականությամբ» համապատասխանեցում ՝ հաշվի առնելով դրանց վիճակագրական փոփոխությունը։
Ակնարկ
Նախշերի ճանաչում ընդհանուր առմամբ,ուսումնական ընթացակարգի տեսակ է, որն օգտագործվում է ելքային արժեքը ստեղծելու համար։
Կարևոր առանձնահատկություններ
Բազմաթիվ օրինաչափությունների ճանաչման ալգորիթմները, ըստ էության, հավանականական են, քանի որ նրանք օգտագործում են վիճակագրական եզրակացությունը տվյալ դեպքի համար լավագույն պիտակը գտնելու համար։ Ի տարբերություն այլ ալգորիթմների, որոնք պարզապես դուրս են բերում «լավագույն» պիտակը, հաճախ հավանական ալգորիթմները նաև բերում են տվյալ պիտակի կողմից նկարագրված օրինակի հավանականությունը:Բացի այդ, շատ հավանական ալգորիթմներ դուրս են բերում N- ի հետ կապված հավանականության պիտակների ցանկը ՝ կապված N հավանականության որոշ արժեքի համար, փոխարենը ՝ միայն մեկ լավագույն պիտակի։ Երբ հնարավոր պիտակների քանակը բավականին փոքր է (օր. ՝ դասակարգման դեպքում), N- ն կարող է սահմանվել այնպես, որ բոլոր հնարավոր պիտակների հավանականությունը ստացվի:Հնարավոր ալգորիթմները շատ առավելություններ ունեն ոչ հավանական ալգորիթմների նկատմամբ։
Օգտագործումը
Բժշկական գիտության մեջ, նախշերի ճանաչումը համակարգչային օժանդակ համակարգերի ախտորոշման (CAD) հիմքն է. CAD- ը նկարագրում է մի ընթացակարգ, որն օժանդակում է բժշկի մեկնաբանություններին և գտածոներին։ Նախշերի ճանաչման տեխնիկայի այլ բնորոշ ծրագրեր են `խոսքի ավտոմատ ճանաչում, տեքստի դասակարգում մի քանի կատեգորիաների դասակարգում, փոստային ծրարների վրա ձեռագիր փոստային կոդերի ավտոմատ ճանաչում, մարդու դեմքերի պատկերների ավտոմատ ճանաչում կամ բժշկական ձևերից ձեռքի նկարների արդյունահանում ։
Օրինակներ
Խոսքի ճանաչում, խոսնակների նույնականացում, մուլտիմեդիա, փաստաթղթերի ճանաչում (MDR), ավտոմատ բժշկական ախտորոշում։ Տիպիկ նախշերի ճանաչման հայտում թերի տվյալները վերամշակվում և վերածվում են այնպիսի ձևի, որը հարմար է մեքենայի օգտագործման համար։
Ծրագրեր
'''* Պատկերի մշակում, հատվածավորում և վերլուծություն։
* Սեյսմիկ վերլուծություն։ Նախշի ճանաչման մոտեցումը օգտագործվում է սեյսմիկ զանգվածի ձայնագրություններում ժամանակային օրինաչափությունների հայտնաբերման, պատկերազերծման և մեկնաբանման համար։ Վիճակագրական օրինաչափության ճանաչումն իրականացվում և օգտագործվում է սեյսմիկ վերլուծության տարբեր տեսակի մոդելներում։
* Ռադարային ազդանշանի դասակարգում / վերլուծություն։ Նախշի ճանաչումը և ազդանշանի մշակման մեթոդները օգտագործվում են ռադիոտեղորոշման ազդանշանային դասակարգումների տարբեր կիրառություններում, ինչպիսիք են AP ականազերծումը և նույնականացումը։
* Խոսքի ճանաչում։ Խոսքի ճանաչման ամենամեծ հաջողությունը ձեռք է բերվել նախշի ճանաչման  միջոցով։ Այն օգտագործվում է խոսքի ճանաչման տարբեր ալգորիթմներում, որոնք փորձում են խուսափել նկարագրության հնչյունային մակարդակի օգտագործման խնդիրներից և վերաբերվում են ավելի մեծ միավորների։
* Մատնահետքերի նույնականացում։ Մատնահետքերի ճանաչումը տեխնիկան կենսաչափական շուկայում գերիշխող տեխնոլոգիա է։ Մատնահետքերի համապատասխանեցման համար օգտագործվել են ճանաչման մի շարք մեթոդներ, որոնցից լայնորեն օգտագործվում է նախշի ճանաչման մոտեցումները։
Գրականություն
• M. Jordan J. Kleinberg B.Scholkopf Նախշերի ճանաչում և մեքենայական ուսուցում • Isabelle Guyon, Gavin Cawley,Gideon Dror, and Amir Saffari   Ձեռագիր նախշի ճանաչում • Andrew R. Webb, QinetiQ Ltd. Malvern Վիճակագրական նախշերի ճանաչում
(877) Վալկիրե
(877) Վալկիրե (Walkure), աստերոիդ աստերոիդների հիմնական գոտում։ Հայտնաբերվել է 1915 թվականի սեպտեմբերի 13-ին Գրիգորի Նեույմինի կողմից Սիմեիզում ։
Ըստ Տոլենի սպեկտրալ դասակարգման պատկանում է F դասին ։
Արտաքին հղումներ
Կատեգորիա:Աստերոիդների դաս F Կատեգորիա:1915 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջիրոլամո Սավոնարոլա
Ջիրոլամո Սավոնարոլա, Վերածննդի դարաշրջանի Ֆլորենցիաում գործած դոմինիկյան կրոնավոր, քարոզիչ, հասարակության բարեփոխիչ։
Կենսագրություն
Սավոնարոլան ծագումով Պադուայի մի հին տոհմից էր։ Ծնվել է 1452 թվականին, Պադուային մերձակա Ֆեռարա քաղաքում։ Պատանեկան հասակում փախել է տանից, 1475 թվականին ընդունվել է Բոլոնյայի դոմինիկյան վանք, երեք տարի անց ձեռնադրվել։ 1482 թվականին ծառայության է անցել Ֆլորենցիայի Սուրբ Մարկոս վանքում։ 1487–1488 թվականներին դասախոսել է Բոլոնյայի համալսարանի աստվածաբանական ֆակուլտետում, այնուհետև երկու տարի քարոզչությամբ զբաղվել Լոմբարդիայի քաղաքներում՝ մարգարեանալով արատների մեջ ընկղմված եկեղեցուն սպասվող պատժի և ապագա նորացման մասին։ 1490 թվականին Լորենցո Մեդիչիի խնդրանքով վերադարձել է Ֆլորենցիա և հաջորդած տարվանից դարձել Սուրբ Մարկոս վանքի վանահայր։ Խստացրել է վանական կանոնակարգը, հաստատակամորեն պայքարել, առաջին հերթին, ընչաքաղցության դեմ։ Կարգադրել է, որ վաճառեն վանքապատկան ագարակները, արգելել է ճոխության, շքեղության ցանկացած դրսևորում վանականների հագուկապում, սննդի և ընդհանրապես կենցաղավարության մեջ, վանականներին պարտադրել է սեփական ուժերով, արդար տքնանքով վաստակել ապրուստի միջոցներ և այդ նպատակով բացել է նկարչության, քանդակագործության, մանրանկարչության, ճարտարապետության, գրչության դպրոցներ։
Սավոնարոլան քաջալերել է գիտական աշխատանքները, հատկապես՝ փիլիսոփայության և աստվածաբանության բնագավառներում ուսումնասիրությունների ծավալումը։ Սուրբ գիրքն ավելի լավ ըմբռնելու և հեթանոսների շրջանում քրիստոնեությունը լավագույնս քարոզելու նպատակով ձեռնամուխ է եղել հին հունարենի, հին եբրայերենի ու մի շարք արևելյան լեզուների դասավանդման գործի կազմակերպմանը։ Նրան բարձր են գնահատել Պիկո դելլա Միրանդոլլան, Անջելո Պոլիցիանոն, Սանդրո Բոտիչելլին, Միքելանջելոն և իր ժամանակի այլ անվանի արվեստագետներ, մտավորականներ։
Հասարակության վերին խավերում փթթող արատավոր սովորույթների, զեխության, անառակության անողոք ձաղկումը ի վերջո հանգեցրել է Մեդիչիների հետ Սավոնարոլայի սուր բախմանը։ Ֆլորենցիայի սինյորները նրան 1493 թվականին վտարել են Բոլոնյա։ 1494 թվականին, երբ Ֆրանսիայի արքա Կառլոս Ութերորդը զինական մեծ ուժով ներխուժել է Իտալիա, և նրա զորքերը մոտեցել են Ֆլորենցիային, Սավոնարոլան կապ է հաստատել ֆրանսիական միապետի հետ, և քաղաքից քշել են սինյորին՝ Պյերո Մեդիչիին։ 1494–1495 թվականներին իր քարոզներում Սավոնարոլան առաջ է քաշել ու ջերմեռանդորեն պաշտպանել հանրապետության վերականգնման գաղափարը։ Պյերո Մեդիչիին Ֆլորենցիայից վտարելուց հետո նրա առաջարկությամբ քաղաքում որպես բարձրագույն ղեկավար մարմին հիմնվել է Մեծ խորհուրդ, կազմավորվել է նաև Ութսունի խորհուրդ՝ որպես սինյորիային առընթեր խորհրդակցական մարմին, իրականացվել է հարկային բարեփոխում։ Դրա հետ մեկտեղ արգելվել են քաղաքային բնակչության ժողովները, որոնք, Սավոնարոլայի համոզմամբ, կարող էին դեմագոգների ու բռնապետերի ձեռքին հարմար գործիք դառնալ իշխանությունը զավթելու համար։
1496 թվականին նրա նախաձեռնությամբ հիմնվել է գրավատուն՝ ցածր տոկոսադրույքներով փոխատվական բանկ, և Ֆլորենցիայից վտարվել են վաշխառուները։ Բացի այդ, Սուրբ Մարկոս վանքի գրադարանը, նոր ձեռագրեր ձեռք բերելու, նորանոր գրքերով հետևողականորեն հարստանալու հետ մեկտեղ, բացել է իր դռները բոլոր ցանկացողների առջև՝ դառնալով հանրային մատչելիության տեսակետից առաջին գրադարանը Եվրոպայում։ Սավոնարոլայի հիանալի նախաձեռնություններից էր նաև մոլեխաղերի արգելումը Ֆլորենցիայում։ Սակայն այն էլ պետք է ասել, որ նա, ծայրահեղության մեջ ընկնելով, արգելել է նաև դիմակահանդեսներն ու կառնավալները և ընդհանրապես արվեստներում աշխարհիկ մտածելակերպի ու վարվելակերպի ցանկացած դրսևորում, իրեն պաշտող երիտասարդ հետևորդների ջոկատների միջոցով կազմակերպել է աշխարհիկ բովանդակությամբ գրքերի, կերպարվեստի ստեղծագործությունների հրկիզումներ։ Սավոնարոլան հավատացնում էր ֆլորենտացիներին, որ իրենց քաղաքը դառնալու է մի Նոր Երուսաղեմ՝ քրիստոնեության համաշխարհային կենտրոն, «առավել հարուստ, հզոր ու փառավոր, քան երբևէ» ։
Կրոնական գործչի ձեռնարկած վերափոխումներն առաջ են բերել ինչպես Մեդիչիների, այնպես էլ ընդհանրապես արիստոկրատական կառավարման բոլոր կողմնակիցների խորին դժգոհությունը։ Իսկ այն բանից հետո, երբ Սավոնարոլայի պնդմամբ Ֆլորենցիան հրաժարվել է միանալ Հռոմի պապ Ալեքսանդր Վեցերորդի նախաձեռնած հակաֆրանսիական սրբազան լիգային, ապա նաև Սավոնարոլան մերժել է պապի պահանջը՝ ներկայանալ Վատիկան և բացատրություն ներկայացնել իր վարվելակերպի վերաբերյալ, Հռոմի պապը 1497 թվականի մայիսին նրան վտարել է եկեղեցուց։ Սավոնարոլան ավելի մեծ եռանդով է շարունակել քարոզչությունը Հռոմի պապերի վարած քաղաքականության ու արատավոր կենցաղավարության, հոգևոր կոռուպցիայի, բռնապետական կարգերի, աղքատների շահագործման ու այլ անարդարությունների դեմ և հանուն բարեփոխումների։ Տեղի տալով պապի սպառնալիքների առջև՝ Ֆլորենցիայի սինյորիան Սավոնարոլային արգելել է զբաղվել քարոզչությամբ։ Դրան հաջորդել են հակառակորդների սադրիչ գործողությունները, ընդհուպ՝ մրցակիցներից մեկի առաջարկով հանրության աչքի առաջ կրակով փորձությունը, որը Սավոնարոլայի համար անհաջող ավարտ է ունեցել։ Կատաղած ամբոխը պաշարել ու գրավել է Սուրբ Մարկոս վանքը։ Սավոնարոլան իր համախոհ երկու վանականների հետ մեկտեղ կալանքի է վերցվել, կտտանքների ենթարկվել, կախաղան բարձրացվել, այնուհետև՝ հրկիզվել խարույկում՝ որպես հերետիկոս։ Հետագայում նրա գաղափարական պայքարը հանուն հանրապետության, հանուն ազատությունների և կրոնական բարեփոխումների շարունակել են Պիանոնիները, սակայն 1512 թվականին իշխանության վերադարձած Մեդիչիները պապի օժանդակությամբ կարողացել են ի վերջո կոտրել ըմբոստ շարժումը։
Բողոքականները Սավոնարոլային համարում են Ռեֆորմացիայի նախակարապետը. ռեֆորմիստներն օգտագործել են նրա քարոզները իրենց պայքարի ընթացքում։
Սավոնարոլան հեղինակել է բազմաթիվ բանաստեղծություններ և աստվածաբանական, կրոնական, փիլիսոփայական, քաղաքական բովանդակությամբ մի շարք աշխատություններ, այդ թվում՝ «Աշխարհիկ կյանքը քամահրելու մասին» («De contemptu mundi»), «Խաչի հաղթահանդեսը» («Triumphus Crucis»), «Իմ ուղու սփոփանքը» («Solatium iti­neris mei»), «Տրակտատ աստղաբաշխների դեմ» («Trattato contro gli astrologi»), «Տրակտատ Ֆլորենցիայի պետական կարգի մասին» («Trattato circa el reggi­men­to e governo della cittа̀ di Firenze»), «Մարգարեական ճշմարտության մասին» («De veritate prophetica») և այլ երկեր։
Ըմբոստ հոգևորականի, մարդասեր մտածողի ու քաղաքական գործչի կյանքն ու գործը մեծ հետաքրքրություն են առաջ բերել բազմաթիվ արվեստագետների շրջանում. նրա կերպարը կերտվել է օպերայում, գեղարվեստական գրականության ու կինոերկերում, կերպարվեստի ստեղծագործություններում։ Ապրելով ընդամենը չորսուկես տասնամյակ՝ Սավոնարոլան կարողացել է անջնջելի հետք թողնել Իտալիայի և ընդհանրապես ողջ մարդկության պատմության մեջ. նա դարձել է արդարության համար պայքարի, անկոտրում ոգու խորհրդանիշ։
Academia.edu
Academia.edu, կոմերցիոն սոցիալական ցանց գիտնականների համագործակցության համար ։ Հանդիսանում է փաստաթղթերի փոխանակման, բանալի բառերի, անվանումների և այլ միջոցներով գիտության տվյալ ոլորտում նոր հետազոտությունների մոնիթորինգի, սեփական հետազոտությունների ներկայացման, մեջբերումների հսկման հարթակ։ Կայքը գործարկվել է 2008 թվականի սեպտմեբերին ։ 2019 թվականի հունվարի դրությամբ կայքն արձանագրել է 39 միլիոն ունիկալ այցելու ամսական և ավելի քան 21 միլիոն ներբեռնված տեքստ ։ Հիմնադրվել է Ռիչարդ Փրայսի կողմից՝ Spark Ventures և HOWZAT Partners ընկերություններին, բրիտանացի ձեռնարկատեր Բրենտ Հարթմանի և այլոց կողմից տրամադրված գումարների միջոց ։
Արտաքին հղումներ
Կատեգորիա:2008 հիմնադրված կայքեր
Մարիաննա Վերյովկինա
Մարիաննա Վլադիմիրովնա Վերյովկինա (Мариа́нна Влади́мировна Верёвкина, ), ռուս նկարիչ, գեղանկարչության էքսպրեսիոնիստական ուղղության ներկայացուցիչ։
Կենսագրություն
Մարիաննա Վերյովկինան ծնվել է ականավոր զորավար, պետական գործիչ Վլադիմիր Վերյովկինի և Ելիզավետա Դարագանի (հուլիսի 5, 1834 - մարտի 18, 1885) ընտանիքում։ Զբաղվել է սրբանկարչությամբ և դիմանկարչությամբ։ Մայրական կողմից գրող և մանկավարժ Աննա Դարագանի թոռնուհին է։ Ծնողների հետ 1862 թվականին Տուլայից տեղափոխվել է Վիտեբսկ, որտեղ հայրը նշանակվել է ռազմական նահանգապետ։ 1868-1878 թվականներին ընտանիքն ապրել է Վիլնոյում՝ կապված հոր Վիլնոյի ռազմական օկրուգի ղեկավարի պաշտոնում նշանակվելու հետ։ 1872 թվականին Մարիաննան ընդունվել է Վիլնոյի Մարիինյան կանանց բարձրագույն դպրոց, որտեղ սովորել է մինչև 1876 թվականը։ 1879 թվականին տեղափոխվել է լեհական Լյուբլին քաղաք, որտեղ ծնողների հետ բնակվել է մինչև Մոսկվա տեղափոխվելը։ 1883 թվականից մասնավոր դասեր է ստացել Պրյանիշնիկովից Մոսկվայի գեղանկարչության, քանդակագործության և ճարտարապետության դպրոցում, ինչպես նաև Պոլենովի ղեկավարությամբ նատյուրմորտ է սովորել։ Մոր մահից հետո՝ 1885 թվականին, հոր հետ տեղափոխվել է Սանկտ Պետերբուրգ, որտեղ ծանոթացել է Իլյա Ռեպինի հետ և սկսել նկարչության դասեր ստանալ նրանից։
1888 թվականին, որսի ժամանակ, դժբախտ պատահար է տեղի ունեցել։ Վերյովկինան կրակել է իր աջ ձեռքի ափին և այդ պահից ի վեր նա սովորել է վրձինը բռնել միջնամատի և մատնեմատի միջև։ Վիսբադենի թանգարանում է գտնվում Ռեպինի մի ստեղծագործություն, որտեղ պատկերված է Վերյովկինան վիրակապված ձեռքով։ 1889 թվականին նա մեկնել է Կովկաս։ 1891 թվականին ծանոթացել է Ալեքսեյ Յավլենսկու հետ, որը նույնպես Ռեպինի աշակերտն է եղել։ 1892 թվականին նա մասնակցել է Գեղարվեստական շրջիկ ցուցահանդեսների ընկերության XX ցուցահանդեսին։ Այդ տարիներին Ռեպինը Վերյովկինայի մասին ասել է, որ նա «ռուսական Ռեմբրանդտ է», ինչպես նաև նրան համեմատել է Վելասկեսի և Ֆրանսիսկո Սուրբարանի հետ։ 1896 թվականին հոր մահից հետո, Յավլենսկու հետ տեղափոխվելով Մյունխեն, նա մի քանի տարի  դադարել է նկարել ։ 1897 թվականին Վերյովկինան Յավլենսկու, Իգոր Գրաբարի, Անտոն Աժբեի և Դմիտրի Կարդովսկու հետ մեկնել է Վենետիկ։ 1905 թվականին շարունակել է նկարել, ծանոթացել է նկարիչներ Ֆրանց ֆոն Լենբախի և Ֆրանց ֆոն Շտուկի հետ (1906)։ 1908 թվականի ամառվա մեծ մասը նա Յավլենսկու և Կանդինսկու հետ անցկացրել է Գաբրիելա Մյունտերի տանը՝ Մուրնաու գյուղում։ Նույն թվականին մասնակցել է Բեռլինյան սեցեսսիոնի ցուցահանդեսին և Սանկտ Պետերբուրգի սալոնին։
1909 թվականի մարտի 22-ին Կանդինսկու, Յավլենսկու, Կանոլդտի և Էրբսլոյի հետ հիմնել է Մյունխենյան նոր գեղարվեստական միավորումը (Neue Künstlervereinigung München, N.K.V.M.): Միավորման առաջին ցուցահանդեսը տեղի է ունեցել Մյունխենի Տանհաուզեր պատկերասրահում։ Այդ ժամանակ Վերյովկինան հետաքրքրվել է ճապոնական արվեստով և փայտի փորագրությամբ։ 1910 թվականին Վերյովկինայի աշխատանքները ցուցադրվել են Ռիգայում և Սանկտ Պետերբուրգում։ 1911 թվականին Յավլենսկու հետ նա այցելել է Փարիզ, որտեղ ծանոթացել է Մատիսի հետ։
1912 թվականին «Կապույտ հեծյալ» (Der Blaue Reiter) խմբի հետ նա ցուցադրել է իր աշխատանքները Բեռլինի Der Sturm պատկերասրահում։ 1912 թվականի դեկտեմբերի սկզբին Վերյովկինան և Յավլենսկին լքել են Մյունխենյան նոր գեղարվեստական միավորումը։ 1913 թվականին մասնակցել է Բուդապեշտի ցուցահանդեսին և Բեռլինի առաջին գերմանական աշնանային սալոնին։
Ծանոթագրություններ
Կատեգորիա:19-րդ դարի ռուս նկարիչներ Կատեգորիա:20-րդ դարի ռուս նկարիչներ Կատեգորիա:Ռուս նկարչուհիներ Կատեգորիա:Շվեյցարացի նկարչուհիներ Կատեգորիա:Ռուս արվեստագետներ Կատեգորիա:Ռուս կին արվեստագետներ Կատեգորիա:Դիմանկարիչներ
Ֆիլիպ Հեմոնդ
Ֆիլիպ Հեմոնդ (Philip Hammond, ), Պահպանողական կուսակցության բրիտանացի քաղաքական գործիչ, զբաղեցրել է արտաքին գործերի նախարարի (2014-2016), պաշտպանության նախարարի (2011-2014) և տրանսպորտի նախարարի (2010-2011) պաշտոնները։ Թերեզա Մեյի առաջին և երկրորդ գանձապետարանի կանցլեր (2016-2019)։
Կենսագրություն
Ֆիլիպ Հեմոնդը ավարտել է Օքսֆորդի համալսարանի քոլեջը, որտեղ սովորել է փիլիսոփայություն, տնտեսագիտություն և քաղաքականություն։ 1974 թվականին ընդունվել է քոլեջ և սովորել թիավար Քոլին Մոյնիխենի հետ (երբ նա 1980-ականներին դարձել է Մեծ Բրիտանիայի սպորտի նախարար, Հեմոնդը նրա չվարձատրվող կամավոր օգնականն էր) ։
1977-1981 թվականներին աշխատել է Speywood Laboratories Ltd-ի տնօրենների խորհրդի նախագահի օգնական և մարքեթինգի մենեջեր, 1981-1983 թվականներին եղել է Speywood Medical Ltd-ի տնօրենների խորհրդի անդամ, 1983-1994 թվականներին ղեկավարել է բժշկական սարքավորումների արտադրության և առևտրի ոլորտում սեփական բիզնեսը։ 1995-1997 թվականներին եղել է Մալավիի կառավարության խորհրդատու ։
Քաղաքական գործունեություն
1994 թվականին Ֆիլիպ Հեմոնդը անհաջող փորձ է ձեռնարկել լրացուցիչ ընտրությունների ժամանակ Համայնքների պալատ հյուսիս-արևելյան Նյուեմի ընտրատարածքից ընտրվելու համար։ 1997 թվականի մայիսի 1-ի Ռանիմիդ և Վեյբրիջ ընտրատարածքներից համընդհանուր ընտրությունների արդյունքներով առաջին անգամ խորհրդարան է ընտրվել։
1998-2001 թվականներին եղել է ընդդիմության սոցիալական ապահովության և առողջապահության հարցերով պաշտոնական մամուլի քարտուղար, իսկ 2001-2002 թվականներին՝ առևտրի և արդյունաբերության հարցերով։ 2002-2005 թվականներին Համայնքների պալատում զբաղեցրել է ստվերային կրտսեր նախարարի պաշտոն, 2005 թվականին որոշ ժամանակ եղել է գանձապետարանի ստվերային գլխավոր քարտուղար։ 2005 թվականին Հեմոնդը նշանակվել է Դևիդ Քեմերոնի ստվերային կաբինետի աշխատանքի և կենսաթոշակների հարցերով նախարար ու պահպանել այդ պաշտոնը մինչև 2007 թվականի վերադասավորումը, երբ կրկին դարձել է գանձապետարանի ստվերային գլխավոր քարտուղար ։
2010 թվականի մայիսի 11-ին ձևավորվել է Դևիդ Քեմերոնի կոալիցիոն կառավարությունը, որտեղ Հեմոնդը նշանակվել է տրանսպորտի նախարար և դարձել Գաղտնի խորհրդի անդամ։
Լիամ Ֆոքսի հրաժարականից հետո 2011 թվականի հոկտեմբերի 14-ին Հեմոնդը դարձավ պաշտպանության նախարար, իսկ նրա նախկին պաշտոնը ստացել է Ջասթին Գրինինգը ։
The Daily Mirror թերթը 2014 թվականի ապրիլին գրել է, որ Հեմոնդը դեմ է արտահայտվել Ուկրաինայի ռազմական օգնությանը Ռուսաստանի ներխուժման դեպքում։
2014 թվականի հուլիսի 15-ին Դևիդ Քեմերոնը մի շարք կադրային փոփոխություններ է կատարել իր աշխատասենյակում, որոնց հետևանքով Հեմոնդը ստացել է արտաքին գործերի նախարարի պորտֆելը ։
2015 թվականի մայիսի 7-ին հերթական խորհրդարանական ընտրություններում Հեմոնդն իր նախկին օկրուգում ստացել է ձայների 59,7 տոկոսը, իսկ լեյբորիստների թեկնածու Արան Նիտին՝ միայն 15,5 տոկոսը ։
2015 թվականի մայիսի 11-ին Դևիդ Քեմերոնը ընտրությունների արդյունքում ձևավորել է իր երկրորդ կաբինետը, որում Ֆիլիպ Հեմոնդը պահպանել է արտաքին գործերի նախարարի պաշտոնը ։
Անձնական կյանք
Հեմոնդը 1991 թվականի հունիսի 29-ից ամուսնացել է Սյուզան Քերոլին Ուիլյամս-Ուոքերի հետ։ Նրանք ունեն երկու դուստր և որդի ։ Նրանք ապրում են Սուրեյի կոմսության Սենդ գյուղում և տուն ունեն Լոնդոնում։ Հեմոնդի կարողությունը գնահատվում է 7,5 և 9 միլիոն ֆունտ ստեռլինգի միջև։
Արտաքին հղումներ
Կատեգորիա:Մեծ Բրիտանիայի քաղաքական գործիչներ Կատեգորիա:Օքսֆորդի համալսարանի շրջանավարտներ
Հայոց ցեղասպանության հրապարակ (Հայֆա)
Հայոց Ցեղասպանության հրապարակ (כיכר רצח העם הארמני בחיפה), հրապարակ Իսրայելի Հայֆա քաղաքում։ Գտնվում է Բեն Գուրիոն 26ա հասցեում։
Արձագանք
Հրապարակի բացման կապակցությամբ Իսրայելում Թուրքիայի դեսպան Շաքիր Օսքան Թորունլարը բողոք է հայտնելով, նամակ գրելով Հայֆայի քաղաքապետ Էյնաթ Կալիշ-Ռոտեմին, ասելով, որ նման նախաձեռնությունը կրում է Իսրայելի և Թուրքիայի միջպետական կապերի վատթարացման ներուժ։
Ծանոթագրություններ
Կատեգորիա:Իսրայելի հրապարակներ Կատեգորիա:Հայֆայի աշխարհագրություն Կատեգորիա:Տեսարժան վայրեր Հայֆայում Կատեգորիա:Հայերն Իսրայելում
Աշոտ Հարությունյան (նկարիչ)
Աշոտ Միխայիլի Հարությունյան, հայկական ծագմամբ ուկրաինացի նկարիչ, լուսանկարիչ, դիզայներ, կինոհրատարակիչ։ Ուկրաինայի արվեստների վաստակավոր գործիչ ։
Կենսագրություն
Աշոտ Հարությունյանը ծնվել է 1965 թվականի հունիսի 1-ին Երևանում։ Ավարտել է նկարչական դպրոց Երևանում, ապա սովորել Կրիվոյ Ռոգի հատուկ ծառայությունների ավիաուսումնարանում։ 1977 թվականին տեղափոխվել է Կիև, որտեղ ավարտել է Կիևի Ի․ Կարպենկո-Կարիի անվան թատերական ինստիտուտը։
Նկարել է ազդագրեր կինոթատրոնների համար, ինչպես նաև քաղաքական պրոպագանդիստական պատի թերթեր «Совэкспортфильм» միության համար։ Մասնակցել է պատի թերթերի մրցույթների։
1987 թվականից Աշոտ Հարությունյանն զբաղվել է գովազդով, բացել «Ракурс» գործակալությունը։ Հետագայում զբաղվել է ռեստորանային բիզնեսով, բացել է «Նապոլեոն» ռեստորանը։ 1997 թվականին սկսել է հրատարակել գրքեր։
Անհատական ցուցահանդեսներ
2014 թվականին անցկացվել է Աշոտ Հարությունյանի անհատական ցուցահանդեսը «ПТН ПНХ» խորագրով։ Ցուցադրված նկարներից մեկում ներկայացվել է Ռադայում ծավալված ծեծկռտուքը, որ տեղի է ունեցել 2012 թվականի դեկտեմբերին ։
Արտաքին հղումներ
Կատեգորիա:Հայ նկարիչներ Կատեգորիա:Ուկրաինացի նկարիչներ Կատեգորիա:Հայ լուսանկարիչներ Կատեգորիա:Ուկրաինացի լուսանկարիչներ Կատեգորիա:Խորհրդային նկարիչներ Կատեգորիա:Հայ դիզայներներ
Յազևա Վիսկա
Յազևա Վիսկա (Язева Виска), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Կալինյան Վիժլեց գետի աջ ափին՝ 31 կմ հեռավորության վրա։ Գետի երկարությունը 27 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Տիգրան Դավթյան (ազատամարտիկ)
Տիգրան Յուրիկի Դավթյան, հայ ազատամարտիկ ։
Կենսագրություն
Ծնվել է 1969 թվականի մարտի 4-ին, Հադրութի շրջանի Վարդաշատ գյուղում։ Ավարտել է Թաղասեռի 8-ամյա դպրոցը ։
Ծառայել է Խորհրդային բանակում։ Զորացրվելուց հետո կամավորագրվել է «Գետակ» գումարտակում և մասնակցել պաշտպանական ու ազատագրական մի շարք մարտերի ։
Զոհվել է 1993 թվականի դեկտեմբերի 22-ին Բոյուք Բահմանլու (en) գյուղի տարածքում։ Ամուսնացած չէր։ Հանգչում է Վարդաշատի գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:1969 ծնունդներ Կատեգորիա:Մարտի 4 ծնունդներ Կատեգորիա:1993 մահեր Կատեգորիա:Դեկտեմբերի 22 մահեր Կատեգորիա:Մարտում զոհվածներ Կատեգորիա:Վարդաշատ գյուղում ծնվածներ Կատեգորիա:Բոյուք Բահմանլու գյուղում մահացածներ Կատեգորիա:Արցախյան պատերազմի մասնակիցներ հայկական կողմից
Զազա Ջանաշիա
Զազա Զուրաբովիչ Ջանաշիա (վրաց.՝ ზაზა ზურაბის ძე ჯანაშია, ), վրացի ֆուտբոլիստ, հարձակվող։
Ջանաշիան իր կարիերայի լավագույն տարիներն անցկացրել է մոսկովյան «Լոկոմոտիվի» կազմում։ 1997-2001 թվականների ընթացքում Զազան հադնես է եկել Վրաստանի ազգային հավաքականի կազմում։
Ակումբային կարիերա
1996 թվականին 20-ամյա Ջանաշիան պայմանագիր է կնքել ռուսական «Լոկոմոտիվ»-ի հետ։ Ռուսական թիմի կազմում Զազա Ջանաշիան հանդես է եկել մինչև 2001 թվականը՝ դառնալով Ռուսաստանի քառակի գավաթակիր։ Թիմի կազմում իր վերջին գոլը Ջանաշիան խփել է 2001 թվականի հունիսի 20-ին՝ Ռուսաստանի գավաթի խաղարկության եզրափակչի խաղում։
2002 թվականին Ջանաշիան վարձակալական հիմունքներով տեղափոխվել է թբիլիսյան «Լոկոմոտիվ», որի կազմում անցկացրել է մեկ մրցաշրջան։
2004 թվականին Զազա Ջանաշիան տեղափոխվել է ռուսական «Բալտիկա», որի կազմում էլ ավարտել է իր կարիերան։
Արտաքին հղումներ
Կատեգորիա:1976 ծնունդներ Կատեգորիա:Փետրվարի 10 ծնունդներ Կատեգորիա:Ֆուտբոլի հարձակվողներ Կատեգորիա:Ֆուտբոլային մարզիչներ այբբենական կարգով Կատեգորիա:Վրացի ֆուտբոլիստներ Կատեգորիա:Վրաստանի հավաքականի ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Լոկոմոտիվ Թբիլիսիի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Աֆրիկայի սև աստղ
Աֆրիկայի սև աստղ (Black star of Africa), հնգաթև աստղ ( ★ ), որը խորհրդանշում է ընդհանուր առմամբ Աֆրիկան և մասնավորապես Գանան։ Black Star Line կազմակերպությունը, որը 1919 թվականին հիմնադրել է Մարկուս Գարվին «Վերադարձ Աֆրիկա» շարժման (Back-to-Africa movement) շրջանակներում, իր անունը վերցրել է White Star Line-ի անունից՝ փոխելով գույնը սպիտակից սև՝ խորհրդանշելու համար սևամորթներին, ոչ թե սպիտակամորթ մարդկանց։ Սև աստղը դարձել է պանաֆրիկիզմի և հակագաղութատիրության խորհրդանիշ։ Նկարագրվելով որպես «աֆրիկյան ազատության առաջնորդող աստղ»՝ սև աստղը օգտագործվել է 1957 թվականին Թեոդոսիա Օկոյի կողմից Գանայի դրոշի ձևավորման մեջ։
Գանա
Գանացիները սև աստղը համարում են Գանայի, այլ ոչ թե ընդհանրապես Աֆրիկայի հատուկ խորհրդանիշ։ Դրոշից բացի աստղը պատկերված է նաև երկրի զինանշանի վրա, մայրաքաղաք Աքրայի Սև աստղի հրապարակում գտնվող Սև աստղի դարպասի վրա. և պետական նստավայրում՝ Պառլամենտում, որտեղ նախագահը մասնակցում է հանդիսավոր միջոցառումներին։ Գանայի ֆուտբոլի հավաքականին անվանում են «Սև աստղեր» ։
Մեղրի շրջանի հոգևոր կենտրոնների ցանկ
Ստորև ներկայացվում է Մեղրի համայնքի վանական համալիրների, եկեղեցիների և մատուռների ցանկը
Աֆրիկայի սև աստղ
Այլ
Սև աստղը պատկերված է եղել նաև Գվինեայի և Կաբո Վերդեի անկախության աֆրիկյան կուսակցության (ԳԿԱԱԿ) դրոշի վրա, որի վրա հիմնված էին Գվինեա-Բիսաուի դրոշը և Կաբո Վերդեի նախկին դրոշը։ Սան Տոմե և Պրինսիպիի դրոշն օգտագործում է նույն Համաաֆրիկյան գույները երկու սև աստղերով՝ մեկական Սան Տոմեի և Պրինսիպիի համար ։ Աֆրիկյան պետությունների միության դրոշի վրա պատկերված էր երեք սև աստղ՝ մեկական յուրաքանչյուր անդամ պետության համար։ Black Star Industries-ը, որը կոչվում է Black Star Line-ի անունով, առևտրային ձեռնարկություն է, որը կապված է Աֆրիկյան ժողովրդական սոցիալիստական կուսակցության (African People's Socialist Party) ։
Մեղրի շրջանի հոգևոր կենտրոնների ցանկ
Ծանոթագրություններ
Կատեգորիա:Հայաստանի շենքեր և կառույցներ Կատեգորիա:Հայկական ճարտարապետություն Կատեգորիա:Ցանկեր:Ճարտարապետություն Կատեգորիա:Հայաստանի Հայ Առաքելական գործող եկեղեցիներ և վանքեր Կատեգորիա:Հայաստանի հոգևոր կենտրոններ
Աֆրիկայի սև աստղ
Աղբյուրներ
Կատեգորիա:Խորհրդանիշներ
ՀՀԱ-9
Ականանետի արկերը
Ականանետի համար մշակված են հետեւյալ լիցքերը Նաեւ 2А28 "Որոտ" զինատեսակի հետ կիրառվում է մեծ ՀԱ-15Վ.
Մարտավարական-տեխնիկական բնութագրեր
Ականանետն ունի հետեւյալ բնութագրերը։ Ականանետի հաշվարկ 4 անձ՝ հրամանատար, նշանառու, լիցքավորող, մոտեցնող.
Շահագործումը և մարտական կիրառությունը
Հաճախակի կիրառվում է Ադրբեջանական ԶՈՒ կողմից Արցախի հետ սահմանի վրա։
Հղումներ
Կատեգորիա:Հակատանկային ականանետներ
(878) Միլդրեդ
Միջին հեռավորությունը Արեգակից կազմում է 2,360472 ա. մ., առավելագույնը մոտենում է 1,8267 ա. մ. հեռավորության վրա և հեռանում 2,8942 ա. մ. ։ Արեգակի շուրջ մեկ ամբողջական պտույտ է կատարում 1324,64 երկրային օրվա ընթացքում, իր ուղեծրով շարժվելով միջինում 0,271773 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,06° անկյուն։